Seefang

Seefang (Nederlânsk: Zeevang) is in krite en eardere gemeente yn 'e Nederlânske provinsje Noard-Hollân. De gemeente hie op 31 maart 2015 6.269 ynwenners en besloech in oerflak fan 54,34 km². De gemeente Seefang wie part fan 'e plusregio Stedsregio Amsterdam. De krite wurdt ornaris ta de krite Wetterlân rekkene, wylst it fan oarsprong dêr net ta hearde.

Polder Seefang is in Natura 2000-natoergebiet yn 'e krite.

 Lânskip 
Skaaimerkend foar de krite is it feanlânskip mei syn lange smelle stripen lân en lintdoarpen. Foar it oanmeitsjen fan it gebiet dat yn de 11e iuw úteinsette, bestie it lânskip fan it gebiet út in tsjokke laach fean dy't goed twa meter boppe seenivo lei. Lytse feanbeken soargen foar it ôffieren fan it reinwetter nei de see ta. By it oanmeitsjen waarden sleatten foar it ôfwetterjen groeven dy't heaks op de beken groeven warden. It lân waard gaadlik far de lânbou makke. Troch it ôfwetterjen fan it fean belune de grûn en waarden diken oanlein en beskermje it lân tsjin it wetter. Polder Seefang ûntstie mooglik al yn de 13e iuw. De polder waard omsletten troch in dikestelsel en it wetterpeil waard beheard troch it oanlizzen fan slûzen. Lykwols troch it besakjen fan de grûn wie dêr mear wetter te bewurkjen en sadwaande koene de beken it ôffieren net mear beneikomme. By floed strûpte it lân gauris ûnder wetter dêr't der marren yn binnenseeën troch ûntstiene. Doe waard besletten it oerbliuwende lân te bedykjen en sa ûntstiene dêr suver eilannen. Polder Seefang wie ien fan sokke eilannen. Yn 'e 16e 17e iuw waard úteinset it wetter om de polder hinne drûch te meallen. It lânskip fan Seefang is lykwols troch de iuwen hinne net in bot feroare.

 Gemeente 
Seefang waard 1970 foarme nei it opheffen fan 'e âlde gemeenten Beets, Kwadijk, Middelie, Oosthuizen en Warder. Yn 2012 die de gemeente formeel in oanfraach om opnommen te wurden yn 'e oanbuorjende gemeente Edam-Volendam. De tariedings dêrta begûnen yn oktober 2013, wêrnei't de anneksaasje fan Seefang troch Edam-Volendam op 1 jannewaris 2016 in feit waard.

 Plakken yn de eardere gemeente 
Doarpen/Utbuorrens:
 Beets
 Etersheim
 Hobrede
 Kwadijk
 Middelie
 Oosthuizen (haadplak)
 Schardam
 Warder

Buorskippen:
 Axwijk
 Verloreneinde

495px

Topografyske gemeentekaart fan Seevang, juny 2015

Kategory:Edam-Volendam
Kategory:Eardere gemeente yn Noard-Hollân
Kategory:Diel fan Noard-Hollân
Kategory:Bestjoerlike ienheid oprjochte yn 1970
Kategory:Bestjoerlike ienheid opheft yn 2016